**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**Շրջակա միջավայրի նախարարության վտանգավոր նյութերի եվ թափոնների քաղաքականության ՎԱՐՉՈՒԹՅԱՆ գլխավոր մասնագետ**

|  |
| --- |
| **1․ Ընդհանուր դրույթներ** |
| **1.1. Պաշտոնի անվանումը, ծածկագիրը**  Շրջակա միջավայրի նախարարության (այսուհետ` Նախարարություն) վտանգավոր նյութերի և թափոնների քաղաքականության վարչության (այսուհետ` Վարչություն) գլխավոր մասնագետ (այսուհետ` Գլխավոր մասնագետ) (ծածկագիր` **15-32.11-Մ2-3**)  **1.2. Ենթակա և հաշվետու է**  Գլխավոր մասանգետն անմիջական ենթակա և հաշվետու է Վարչության պետին:  **1.3.** **Փոխարինող պաշտոնի կամ պաշտոնների անվանումները** Գլխավոր մասանգետի բացակայության դեպքում նրան փոխարինում է Վարչության պետը կամ Վարչության գլխավոր մասնագետներից մեկը կամ Վարչության ավագ մասնագետը:  **1.4. Աշխատավայրը** Հայաստան, ք.Երևան,Կենտրոն վարչական շրջան, Կառավարական տուն N3 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. Հայաստանի Հանրապետության օրենսդրությամբ սահմանված իր իրավասությունների սահմաններում իրականացնում է քիմիական նյութերի, թափոնների էկոլոգիապես անվտանգ կառավարման ոլորտում քաղաքականության ու ռազմավարությունների մշակումը. 2. իրականացնում է քիմիական նյութերի և թափոնների կառավարման ոլորտին վերաբերող իրավական ակտերի մշակումը. 3. մասնակցում է թափոնների պետական հաշվառման իրականացման աշխատանքներին. 4. իրականացնում է Հայաստանի Հանրապետության տարածքում առաջացող արտադրական (այդ թվում` ընդերքօգտագործման) ու սպառման թափոնների` ըստ վտանգավորության աստիճանի դասակարգումը. 5. իրականացնում է Հայաստանի Հանրապետության վտանգավոր արդյունաբերական օբյեկտների անվտանգության վկայագրի նախագծերի վերաբերյալ քիմիական նյութերի և թափոնների մասով եզրակացությունների տրամադրումը. 6. իրականացնում է թափոնների գոյացման, վերամշակման և օգտահանման օբյեկտների ռեեստրային գրանցման հաշվետվությունների և թափոնների հեռացման վայրերի ռեեստրային գրանցման թերթիկների վերաբերյալ կարծիքների տրամադրումը. 7. իրականացնում է թափոնների գոյացման, դրանց վնասակար ազդեցության նվազեցման, շրջակա միջավայրի պահպանության տեսանկյունից թափոնների շահավետ օգտահանման, օգտագործման աստիճանակարգության քաղաքականության մշակման և իրականացման աշխատանքները. 8. իրականացնում է կանոնադրությամբ Վարչությանը վերապահված իրավասությունների սահմաններում Հայաստանի Հանրապետության կառավարության նիստերի, նախարարական կոմիտեների օրակարգերում ընդգրկված հարցերի ուսումնասիրումը և ըստ անհրաժեշտության դրանց վերաբերյալ տեղեկանքների կազմումը. 9. իրականացնում է շրջակա միջավայրի վրա ազդեցության գնահատման և փորձաքննության շրջանակներում Վարչության գործառույթների մասով մասնագիտական կարծիքի տրամադրումը. 10. մասնակցում է «Կայուն օրգանական աղտոտիչների մասին» Ստոկհոլմի, «Միջազգային առևտրում առանձին վտանգավոր քիմիական նյութերի և պեստիցիդների վերաբերյալ նախնական հիմնավորված համաձայնության ընթացակարգի մասին» Ռոտերդամի, «Արդյունաբերական վթարների անդրսահմանային ներգործության մասին» և «Սնդիկի վերաբերյալ» Մինամատայի կոնվենցիաներով Հայաստանի Հանրապետության ստանձնած պարտավորությունների կատարման աշխատանքներին. 11. իրականացնում է Քիմիական նյութերի միջազգային կառավարման ռազմավարական մոտեցման (SAICM) գործընթացի աշխատանքները. 12. մասնակցում է քիմիական նյութերի և թափոնների կառավարման ոլորտում Հայաստանի Հանրապետության կողմից վավերացված միջազգային պայմանագրերով ստանձնած պարտավորությունների կատարման, միջազգային կազմակերպությունների հետ համագործակցության, ներկայացված հաշվետվությունների, նախատեսվող և/կամ իրականացվող ծրագրերի վերաբերյալ կարծիքի տրամադրման աշխատանքներին. 13. իրականացնում է Վարչության իրավասությունների սահմաններում այլ մարմինների կողմից մշակված և Նախարարության համաձայնեցմանը ներկայացված իրավական ակտերի նախագծերի վերաբերյալ առաջարկությունների և առարկությունների տրամադրումը. 14. մասնակցում է ընդերքօգտագործման թափոնների կառավարման գիտելիքահենք ու նորարար նախաձեռնությունների վրա հիմնված պետական ծրագրերի, քաղաքականությունների և ռազմավարությունների մշակման և ներդրման աշխատանքներին. 15. մասնակցում է թափոնների պետական կադաստրի վարման աշխատանքներին. 16. մասնակցում է քիմիական նյութերի և թափոնների կառավարման տնտեսական մեխանիզմների մշակման աշխատանքներին. 17. իրականացնում է շրջակա միջավայրի վիճակի, ինչպես նաև թափոնների հեռացման վայրերի մոնիթորինգի համար առաջարկությունների ներկայացման աշխատանքները. 18. մասնակցում է շրջակա միջավայրի վիճակի, շրջակա միջավայրի վրա վնասակար ներգործության և դրանց աղբյուրների բացահայտման, ուսումնասիրության ու մոնիթորինգի (դիտանցի) չափորոշիչների մշակման աշխատանքներին. 19. մասնակցում է տնտեսության մեջ շրջակա միջավայրի պահպանության տեսանկյունից լավագույն հասանելի տեխնոլոգիաների օգտագործման խթանման քաղաքականության մշակմանն ու իրականացմանը. 20. մասնակցում է կանաչ տնտեսության խթանմանն ուղղված քաղաքականության մշակման և իրականացման աշխատանքներին՝ իր իրավասությունների շրջանակում. 21. իրականացնում է քիմիական նյութերի և թափոնների կառավարման ոլորտում գործարար և ներդրումային միջավայրի բարելավման և զարգացման, ինչպես նաև սոցիալ-տնտեսական ծրագրերի վերաբերյալ առաջարկությունների մշակման աշխատանքները. 22. մասնակցում է Հայաստանի Հանրապետության օրենսդրությամբ սահմանված պահանջների խախտման հետևանքով շրջակա միջավայրին հասցված վնասի հաշվարկման մեթոդների մշակման աշխատանքներին՝ Վարչության իրավասությունների մասով. 23. մասնակցում է Հայաստանի Հանրապետության կառավարության ծրագրի՝ շրջակա միջավայրի ոլորտին վերաբերող բաժինների և կառավարության գործունեության միջոցառումների ծրագրի մշակման գործընթացին՝ քիմիական նյութերի և թափոնների կառավարման մասով. 24. մասնակցում է նորմատիվ իրավական ակտերի նախագծերի` շրջակա միջավայրի բնագավառում կարգավորման ազդեցության գնահատման եզրակացության տրամադրման գործընթացին. 25. մասնակցում է քիմիական նյութերի և թափոնների կառավարման ոլորտի էկոլոգիական իրազեկման, մշակույթի, դաստիարակության քաղաքականության, ծրագրերի և ռազմավարությունների, էկոլոգիական գիտության և կրթության ռազմավարության մշակման գործընթացին. 26. մասնակցում է քիմիական նյութերի և թափոնների կառավարման ոլորտում շրջակա միջավայրի պահպանության բնագավառում պետական ծրագրերի մշակման և բյուջետային գործընթացի իրականացման աշխատանքներին. 27. մասնակցում է քաղաքացիների առաջարկությունների, դիմումների, բողոքների սահմանված կարգով քննարկմանը և պատասխանների տրամադրման գործընթացին. 28. մասնակցում է Նախարարության գործունեության տարեկան և ընթացիկ գործունեության ամփոփ հաշվետվությունների կազմման գործընթացին. 29. իրականացնում է Վարչության աշխատանքային ծրագրի և Վարչության կողմից կատարված աշխատանքների վերաբերյալ հաշվետվությունների կազմումը:   **Իրավունքները**   1. ուսումնասիրել միջազգային փորձը և դրա ներդրմանն ուղղված առաջարկություններ ներկայացնել. 2. քիմիական նյութերի և թափոնների կառավարման ոլորտի իրավական դաշտում ի հայտ եկած խնդիրների, բացերի վերացմանն ուղղված առաջարկներ ներկայացնել. 3. շրջակա միջավայրի վրա ազդեցության գնահատման և փորձաքննության ներկայացված նախագծերի ուսումնասիրության արդյունքում վերհանված ոլորտային անհամապատասխանությունների վերացման վերաբերյալ առաջարկություններ ներկայացնել և քննարկել. 4. մասնակցել «Կայուն օրգանական աղտոտիչների մասին» Ստոկհոլմի, «Միջազգային առևտրում առանձին վտանգավոր քիմիական նյութերի և պեստիցիդների վերաբերյալ նախնական հիմնավորված համաձայնության ընթացակարգի մասին» Ռոտերդամի, «Արդյունաբերական վթարների անդրսահմանային ներգործության մասին» և «Սնդիկի վերաբերյալ» Մինամատայի կոնվենցիաներով Հայաստանի Հանրապետության ստանձնած պարտավորությունների կատարման աշխատանքներին։   **Պարտականությունները**.   1. քիմիական նյութերի և թափոնների կառավարման ոլորտում ռազմավարական փաստաթղթեր, իրավական ակտերի նախագծեր մշակել. 2. միջազգային փորձի ներդրման նպատակով օրենսդրությամբ սահմանված կարգով իրավական ակտերի նախագծեր նախապատրաստել. 3. ժամկետանց քլորօրգանական թունաքիմիկատների անվտանգ կառավարման/ոչնչացման, պոլիքլորացված բիֆենիլներ պարունակող յուղերի և սարքավորումների վնասազերծման/ոչնչացման պայմանների սահմանման, դիօքսինների և ֆուրանների արտանետումների կրճատման, առկա լավագույն տեխնոլոգիայի կամ բնապահպանական իմաստով լավագույն գործունեության ներդրման, նոր կայուն օրգանական աղտոտիչների (ԿՕԱ) հայտնաբերման, հաշվառման, դրանց թափոնների անվտանգ կառավարման նպատակով իրավական ակտեր մշակել. 4. կատարել Կայուն օրգանական աղտոտիչների ազգային գործողությունների ծրագրի մշակման, վերանայման և թարմացման աշխատանքներ. 5. դասակարգել թափոններն ըստ վտանգավորության աստիճանի. 6. Մինամատայի կոնվենցիայով ստանձնած պարտավորությունների կատարման նպատակով իրավական ակտեր մշակել. 7. ուսումնասիրել Հայաստանի Հանրապետության վտանգավոր արդյունաբերական օբյեկտների անվտանգության վկայագրի նախագծերը և դրանց վերաբերյալ քիմիական նյութերի և թափոնների մասով եզրակացություններ կազմել. 8. ուսումնասիրել թափոնների գոյացման, վերամշակման և օգտահանման օբյեկտների ռեեստրային գրանցման հաշվետվությունները և թափոնների հեռացման վայրերի ռեեստրային գրանցման թերթիկները և դրանց վերաբերյալ կարծիքներ կազմել. 9. ուսումնասիրել Նախարարության համաձայնեցմանը ներկայացված իրավական ակտերի նախագծերը և դրանց վերաբերյալ Վարչության իրավասությունների սահմաններում մասնագիտական կարծիք ձևավորել. 10. ուսումնասիրել շրջակա միջավայրի վրա ազդեցության գնահատման և փորձաքննության ներկայացված նախագծերը և դրանց վերաբերյալ Վարչության գործառույթների մասով մասնագիտական կարծիք կազմել. 11. նախապատրաստել «Արդյունաբերական վթարների անդրսահմանային ներգործության մասին» կոնվենցիայի իրականացման վերաբերյալ հաշվետվություններ և ինքնագնահատման զեկույցներ: |
| **3. Պաշտոնին ներկայացվող պահանջները**  3.1. **Կրթություն, որակավորման աստիճանը**   |  |  |  |  |  | | --- | --- | --- | --- | --- | | 1 | Ուղղություն | Բնական գիտություններ, մաթեմատիկա և վիճակագրություն | | | | 2 | Ոլորտ | Կենսաբանական գիտություններ | Շրջակա միջավայր | Քիմիա | | 3 | Ենթաոլորտ | Կենսաքիմիա և կենսաֆիզիկա | Շրջակա միջավայրի գիտություններ կամ Շրջակա միջավայր | Քիմիա | | 4. | Մասնագիտություն | Կենսաքիմիա կամ կենսաֆիզիկա |  |  |   **կամ**   |  |  |  | | --- | --- | --- | | 1 | Ուղղություն | Կրթություն | | 2 | Ոլորտ | Կրթություն | | 3 | Ենթաոլորտ | Առարկայական ուղղվածությամբ մանկավարժություն | | 4 | Մասնագիտություն | Մասնագիտական մանկավարժություն |   **Կամ**   |  |  |  | | --- | --- | --- | | 1 | Ուղղություն | Ճարտարագիտություն, արդյունաբերություն և շինարարություն | | 2 | Ոլորտ | Ճարտարագիտություն | | 3 | Ենթաոլորտ | Քիմիական տեխնոլոգիա կամ Շրջակա միջավայրի պահպանություն |   **Կամ**   |  |  |  | | --- | --- | --- | | 1 | Ուղղություն | Առողջապահություն և սոցիալական աշխատանք | | 2 | Ոլորտ | Առողջապահություն | | 3 | Ենթաոլորտ | Բժշկություն | | 4 | Մասնագիտություն | Բուժական գործ |   3.2. **Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ:  3.3. **Աշխատանքային ստաժը, աշխատանքի բնագավառում փորձը** Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ կենսաբանական գիտությունների բնագավառում կենսաբանի, բուսաբանի, կենդանաբանի և հարակից մասնագետի՝ երեք տարվա աշխատանքային ստաժ։  3.4. **Անհրաժեշտ կոմպետենցիաներ** **Ընդհանրական կոմպետենցիաներ**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ**   1. Բանակցությունների վարում 2. Ելույթների նախապատրաստում և կազմակերպում 3. Փաստաթղթերի նախապատրատում 4. Կոնֆլիկտների կառավարում 5. Փոփոխությունների կառավարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2.** **Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման արդյունքների ապահովման մասնագիտական գործունեության որոշակի ոլորտին վերաբերող համապետական ազդեցություն:  **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |